ইসলামের দৃষ্টিতে বাইবেল

ইসলামের পবিত্র ধর্মগ্রন্থ কুরআনে তাওরাত, যাবুর এবং ইনযিলকে আল্লাহর নাজিলকৃত কিতাব হিসেবে উল্লেখ করা হয়েছে, যেহেতু আল্লাহ মুসা, দাউদ ও ঈসাকে নবী হিসাবে পাঠিয়েছিলেন। ইসলামের শেষ নবী ও রাসুল মুহাম্মাদের (স.) প্রতি কুরআন অবতীর্ণ হয়েছিল একইভাবে। তবে, ইসলামি বিশ্বাস অনুসারে, কুরআন ব্যতীত এই আসমানি কিতাবগুলো বিকৃত, পরিবর্তিত, সময়ের সাথে বিলুপ্ত কিন্তু কুরআন ঈশ্বরের চূড়ান্ত, অপরিবর্তিত এবং সংরক্ষিত বাণী হিসাবে রয়ে গেছে। কুরআনে আঠারবার 'তাওরাত' শব্দের উল্লেখ রয়েছে এবং তা নিশ্চিত করে যে এটি আল্লাহর বাণী ছিল। তবে মুসলমানরা বিশ্বাস করে যে, পরবর্তীতে তওরাতে সংযোজন এবং বিয়োজন ঘটেছিল। তাফসিরে তাবারিতে বলা হয়েছে, হযরত মুসা (আ.)-এর উপর অবতীর্ণ আল্লাহ পাকের কিতাবে বনী ইসরাঈলের কিছু য়াহুদী পরিবর্তন করে। তারা এর পরিবর্তে নিজেদের মনগড়া কথা লিপিবদ্ধ করে। এরপর তারা দুনিয়ার সামান্য স্বার্থ লাভের উদ্দেশ্যে এৰ কিতাবকে এমন সম্প্রদায়ের নিকট বিক্রি করে, যাদের কিতাব সম্পর্কে কোন জ্ঞান নেই এবং তাওরাত সম্পর্কে তারা জানে না। কুরআনে সূরা আন-নিসার ৪:১৬৩ আয়াতে বলা হয়েছে: "এবং দাঊদকে প্রদান করেছি যাবুর।" সুতরাং, ইসলাম নিশ্চিত করে যে আল্লাহ দাউদ (আ:) এর উপর যাবুর কিতাব নাযিল করেছিলেন। কুরআনে তিনবার 'যাবুর' শব্দের উল্লেখ রয়েছে (৪:১৬৩,১৭:৫৫, ২১:১০৫)। কুরআনে ইঞ্জিল একটি একক বইয়ের উল্লেখ বলে বিশ্বাস করা হয়: যা ঈসা (আঃ) এর উপর অবতীর্ণ করা হয়েছিল। বাইবেলের আধ্যাত্মিক সুসমাচারগুলি সাধারণত ঈসার (আঃ) মূল শিক্ষা নয় এবং কালক্রমে বিকৃত হয়েছে বলে বিশ্বাস করা হয়। কোনো কোনো আলেম পরামর্শ দিয়েছেন যে আসল ইঞ্জিলটি হতে পারে বার্নাবাসের সুসমাচার। 'আমি তাদের ইস্রায়েলী ভাইদের মধ্য থেকে তাদের জন্য তোমার মতো একজন ভাববাদী উঠাব, এবং আমি তার মুখে আমার বাক্য দেব। তাকে আমি যা বলতে আদেশ দেব সে তাই বলবে। সেই ভাববাদী আমার নাম করে যে কথা বলবে কেউ আমার সেই কথা যদি না শোনে, তবে আমি নিজেই সেই লোককে প্রতিফল দেব। কিন্তু আমি আদেশ করিনি এমন কোনও কথা যদি কোনও ভাববাদী আমার নাম করে বলে কিংবা সে যদি অন্য দেবতার নামে কথা বলে, তবে তাকে মেরে ফেলতে হবে।” — দ্বিতীয় বিবরণ ১৮:১৮–২০ দ্বিতীয় বিবরণ ১৮:১৮ প্রায়শই মুসলিম পণ্ডিতদের দ্বারা মুহাম্মদ এর আগমনের একটি ভবিষ্যদ্বাণী হিসাবে বিবেচিত হয়েছে। আল-সামওয়াল আল-মাগরিবি, একজন মধ্যযুগীয় ইহুদি গণিতবিদ, যিনি ইসলাম গ্রহণ করেছিলেন, তিনি তাঁর ইহুদীদের সংঘাত বইয়ে মুহাম্মদের উপস্থিতির দ্বারা পরিপূর্ণ একটি ভবিষ্যদ্বাণী হিসাবে, দ্বিতীয় বিবরণ ১৮:১৮ এর দিকে ইঙ্গিত করেছিলেন। সামওয়াল তাঁর বইয়ে যুক্তি দিয়েছেন যে, যেহেতু এষৌর সন্তানদের বর্ণনা করা হয়েছে দ্বিতীয় বিবরণ ২:৪-৬ এবং গণনা পুস্তক ২০:১৪ - এ ইস্রায়েলের লোকদের ভাই হিসাবে, ইসমাইলের সন্তানদেরও একইভাবে বর্ণনা করা যেতে পারে। কিছু মুসলিম লেখক, যেমন মুহাম্মদ আলী এবং ফেথুল্লাহ গ্যালেন কুরআনে বিভিন্ন আয়াতের সাহায্যে ব্যাখ্যা করেছেন যে, মুহাম্মদ (স.) এর কথা, কুরআনের ৪৬:১০ এবং ৭৩:১৫ আয়াত সহ দ্বিতীয় বিবরণ ১৮:১৮ তে বর্ণিত হয়েছিল। খ্রিস্টান ঐতিহাসিকরা দ্বিতীয় বিবরণ ১৮-১৮ এর ব্যাখ্যা হিসাবে ইস্রায়েল সম্প্রদায়ের ভবিষ্যতের কোনও সদস্যকে উল্লেখ করেছেন, যিনি মূসার কার্যাবলী পুনরায় পালন করবেন এবং ইয়াহওয়েহ্ এবং ইস্রায়েলীয়দের মধ্যে চুক্তির মধ্যস্থতা হিসাবে কাজ করবেন। ওয়াল্টার ব্রুজেম্যান লিখেছেন যে, "নবী হওয়ার জন্য প্রাথমিক শর্ত হলো, তাঁকে অবশ্যই ইস্রায়েলের একজন সদস্য হতে হবে এবং ঈশ্বরের চুক্তির দাবি এবং ঐতিহ্যের মধ্যে সম্পূর্ণরূপে আবদ্ধ থাকতে হবে, ঠিক যেমনটা দ্বিতীয় বিবরণ ১৭:১৫ এ আছে।" মথি এবং যোহনের সুসমাচারগুলি যিশুকে দ্বিতীয় বিবরণ থেকে "মোশির মতো ভাববাদী" হিসাবে উপস্থাপন করেছে। খ্রিস্টীয় চার্চের মতে, প্রেরিত ৩:১৫-২৬ স্পষ্টতই নির্দেশ করে যে, যিশুই হলেন সেই একজন, যার কথা মোশি দ্বিতীয় বিবরণ 18:18 এ বলছিলেন। তবে মুসলিম পণ্ডিতরা যুক্তি দেন, ইহুদিরা মসীহ আর ‘সেই নবী’ কে পৃথক ব্যক্তি হিসেবে গণ্য করত, যা যোহন ১:১৯-২৫ এ উল্লেখ আছে। মসীহ যদি যিশু হন, তাহলে "সেই নবী"কে অবশ্যই ভিন্ন কোনো ব্যক্তি হতে হবে, যিনি যিশুর সময়ও আসেননি, যিশুর পরে এসেছেন। মুসলমান পণ্ডিতরা আরও বলেন, ইস্রায়েলের মধ্য থেকে সেই নবীর আবির্ভাব হতে পারে না, যেহেতু দ্বিতীয় বিবরণ ৩৪:১০ অনুযায়ী, ইস্রায়েলের মধ্য থেকে মূসার সদৃশ কোন নবী জন্মাননি। ইহুদি পণ্ডিতগণদের কেউ কেউ দাবি করেন, এ ভবিষ্যদ্বাণীতে মূসা এর পরবর্তী নবী ইউসাকে বোঝানো হয়েছে। 'আমি পিতার কাছে নিবেদন করব এবং তোমাদের সঙ্গে চিরকাল থাকার জন্য তিনি আর এক সহায় তোমাদের দান করবেন। তিনি সত্যের আত্মা। জগৎ তাঁকে গ্রহণ করতে পারে না। কারণ জগৎ তাঁকে দেখে না, তাঁকে জানেও না। কিন্তু তোমরা তাঁকে জানো, কারণ তিনি তোমাদের সঙ্গে আছেন এবং তিনি তোমাদের অন্তরে থাকবেন। ' — যোহন ১৪:১৬-১৭ অনেক মুসলিম পণ্ডিত যুক্তি দিয়েছিলেন যে গ্রিক শব্দ প্যারাক্লাইটোস (সান্ত্বনাকারী) এবং পেরিক্লুটোস (বিখ্যাত/মর্যাদাপূর্ণ) একে অপরকে ব্যবহার করা হত এবং তাই এই আয়াতগুলি হযরত মুহাম্মাদ (স.) এর আগমনের ভবিষ্যদ্বাণী করে। যাইহোক, সমালোচক স্কলারশিপ স্বীকৃতি দেয় যে প্যারাললেট বা অ্যাডভোকেট, জন এর সুসমাচার জুড়ে পাঁচবার উল্লেখ করা হয়েছে (জন ১৪:১৬-১৭; ১৪:২৬; ১৫:২৬-২৭; ১৬:৭-১১; ১৬:১৩-১৭)। অ্যাডভোকেট, যাকে "সত্যের আত্মা" বলা হয় পবিত্র আত্মা হিসাবে বিবেচনা করা হয়; যীশু চলে যাবার পরেও পৃথিবীতে যীশুর প্রতিস্থাপন, যা এখনও খ্রিস্টের উপর নির্ভরশীল (১৪:৬) এবং যিশুর অনুরোধে পিতা প্রেরণ করেছিলেন (১৪:১৬, ২৪)। আত্মা স্থায়ীভাবে শিষ্যদের সাথে থাকতে বলা হয় (১৪:১৮–২১)। জন সুসমাচার বলেছেন যে বিশ্ব আত্মা গ্রহণ করতে পারে না, যদিও আত্মা শিষ্যদের মধ্যে থাকতে পারে(১৪:১৭)। আত্মা পাপের জগতকে দোষী সাব্যস্ত করবে (১৬:৯) এবং যীশুকে মহিমান্বিত করবে (১৬:১৪), এবং যদিও এটি "আত্মা যিনি জীবন দান করেন" (৬:৬৩, এনএএসবি), ঈসা মসিহের আত্মা নতুন প্রকাশনা যুক্ত করে না। কুরআন ও বাইবেল উভয় ক্ষেত্রেই সম্মানিত বা উল্লেখ করা কিছু লোকের মধ্যে রয়েছে: হারুন, আবেল, ইব্রাহিম, আদম, কেইন, দাউদ, যীশুর শিষ্য, ইলিয়াস, ইলিশা, হনোক, ইভ, ইজরা, গোলিয়াত, ইসহাক, ইসমাইল, জ্যাকব, যিশু, যোহন যোসেফ, ইউনুস, জোসেফ, লোট, মেরি, মোশি, নোহ, মিশরের ফেরাউন দ্বিতীয় রামসিস, শামুইল, শৌল, সলোমন এবং যাকারিয়া। গুনাহ ইসলামে যিশু ইসলামে দাউদ ইসলামে মোশি মুহাম্মদ শিরক কুফর কুরআন ২:৭৭-৭৯ কুরআন ৫:১৩ যিরমিয় ৮:৮ কুরআন ১৫:৯ সহীহ বুখারী , হাদিস নং : ৭৩৬৩ তাফসিরে তাবারি, দ্বিতীয় খন্ড, ইসলামি ফাউন্ডেশন, পৃ: ১২৩-১২৪ Oliver Leaman The Qur'an: An Encyclopedia Taylor & Francis 2006 আইএসবিএন ৯৭৮-০-৪১৫-৩২৬৩৯-১ page 298(ইংরেজি) দ্বিতীয় বিবরণ ১৮:১৮-২০ McAuliffe, Jane Dammen. "Connecting Moses and Muhammad" in Books and Written Culture of the Islamic World: Studies Presented to Claude Gilliot on the Occasion of his 75th Birthday (Brill 2014): 335.(ইংরেজি) জেস্টোর 3622414 al-Maghribi, Al-Samawal; Confutation of the Jews (in Arabic). Syria: Dar Al Qalam, 1989, 75(ইংরেজি) al-Maghribi, Al-Samawal; Confutation of the Jews (in Arabic). Syria: Dar Al Qalam, 1989, 77(ইংরেজি) Muhammad Ali and Zahid Aziz, English Translation of the Holy Quran: With Explanatory Notes, Revised 2010 edition, 627, 732(ইংরেজি) Gülen, Fethullah. The messenger of God Muhammad: An analysis of the Prophet's life. Tughra Books, 2000, 11. Link[অকার্যকর সংযোগ](ইংরেজি) Brueggemann, Walter. Deuteronomy. Abingdon Press, 2001, 192-197(ইংরেজি) [প্যারাফ্রেস করা হল] Barton, John, and John Muddiman, eds. The Oxford Bible Commentary. Oxford University Press, 2007, 866, 963.(ইংরেজি) "Bible Gateway passage: Acts 3:15-26 - New International Version"। Bible Gateway (ইংরেজি ভাষায়)। সংগ্রহের তারিখ ২০২৪-১০-০৩।  প্রেরিত 3:15-26 BCV।  "(৩) দ্বিতীয় বিবরণ ১৮/১৭-২০ | পবিত্র বাইবেল পরিচিতি ও পর্যালোচনা"। www.hadithbd.com। সংগ্রহের তারিখ ২০২৪-১০-০৩।  অথবা, পক্ষসমর্থনকারী, বা উকিল BCV Footnote যোহন ১৪:১৬-১৭ Zepp, Ira G. A Muslim Primer: Beginner's Guide to Islam. Vol. 1. University of Arkansas Press, 2000, 50-51(ইংরেজি) Barton, John, and John Muddiman, eds. The Oxford Bible Commentary. Oxford University Press, 2007, 987-990(ইংরেজি) The Koran, N. J. Dawood, Penguin Classics, London, 1999 Index আইএসবিএন ০-১৪-০৪৪৫৫৮-৭.(ইংরেজি)